CELEX: 32017D0977
Language: hu
Date: 2017-06-08 00:00:00
Title: A Bizottság (EU) 2017/977 végrehajtási határozata (2017. június 8.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat módosításáról (az értesítés a C(2017) 3962. számú dokumentummal történt) (EGT-vonatkozású szöveg. )

9.6.2017   
            
            
               HU
            
            
               Az Európai Unió Hivatalos Lapja
            
            
               L 146/155
            
         A BIZOTTSÁG (EU) 2017/977 VÉGREHAJTÁSI HATÁROZATA
   (2017. június 8.)
   az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat módosításáról
   
      
         (az értesítés a C(2017) 3962. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állategészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állategészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   mivel:
   
               (1)
            
            
               Az (EU) 2017/247 bizottsági végrehajtási határozatot (3) a Bizottság azt követően fogadta el, hogy több tagállamban (a továbbiakban: „érintett tagállamok”) a H5 altípusba tartozó, magas patogenitású madárinfluenza kitörését észlelték, és az érintett tagállamok illetékes hatósága a 2005/94/EK tanácsi irányelvben (4) előírtaknak megfelelően védő- és megfigyelési körzeteket hozott létre.
            
         
               (2)
            
            
               Az (EU) 2017/247 végrehajtási határozat úgy rendelkezik, hogy az érintett tagállamok illetékes hatósága által a 2005/94/EK irányelvnek megfelelően kialakított védő- és megfigyelési körzeteknek legalább a szóban forgó végrehajtási határozat mellékletében védő- és megfigyelési körzetekként felsorolt területeket magukban kell foglalniuk. Az (EU) 2017/247 végrehajtási határozat azt is előírja, hogy a védő- és megfigyelési körzetekben a 2005/94/EK irányelv 29. cikkének (1) bekezdése, illetve 31. cikke alapján alkalmazandó intézkedéseket legalább az említett végrehajtási határozat mellékletében a szóban forgó körzetekre vonatkozóan meghatározott időpontokig fenn kell tartani.
            
         
               (3)
            
            
               A H5 altípusba tartozó, magas patogenitású madárinfluenza Unión belüli további előfordulásait követően a tagállamok illetékes hatóságai által a 2005/94/EK irányelvnek megfelelően létrehozott védő- és megfigyelési körzeteket érintő változások figyelembevétele céljából az (EU) 2017/247 végrehajtási határozat mellékletét módosította az (EU) 2017/417 (5), az (EU) 2017/554 (6), az (EU) 2017/696 (7), az (EU) 2017/780 (8) és az (EU) 2017/819 (9) bizottsági végrehajtási határozat. Ezenkívül a szóban forgó betegséggel kapcsolatban az Unióban fennálló epidemiológiai helyzet bizonyos mértékű javulását követően az (EU) 2017/696 végrehajtási határozat módosította az (EU) 2017/247 végrehajtási határozatot a naposcsibe-szállítmányoknak a határozat mellékletében szereplő területekről való szállítására vonatkozó szabályok megállapítása érdekében.
            
         
               (4)
            
            
               Noha a betegséggel kapcsolatos általános helyzet az Unióban fokozatosan javul, az (EU) 2017/247 végrehajtási határozat legutóbbi, az (EU) 2017/819 végrehajtási határozat általi módosítása óta a betegség néhány újabb előfordulását észlelték. Olaszország és az Egyesült Királyság egyaránt értesítette a Bizottságot a H5N8 altípusba tartozó, magas patogenitású madárinfluenza baromfiknál észlelt egy-egy további előfordulásáról olyan gazdaságokban, amelyek kívül esnek az (EU) 2017/247 végrehajtási határozat mellékletében a szóban forgó tagállamok tekintetében jelenleg felsorolt területeken. Ezenkívül Luxemburg szintén értesítette a Bizottságot a H5N8 altípusba tartozó, magas patogenitású madárinfluenza első észlelt előfordulásáról egy madarakat tartó gazdaságban. A szóban forgó három tagállam arról is értesítette a Bizottságot, hogy meghozták a 2005/94/EK irányelvben előírt szükséges intézkedéseket, beleértve az érintett gazdaságok körüli védő- és megfigyelési körzetek létrehozását.
            
         
               (5)
            
            
               A Bizottság megvizsgálta a H5N8 altípusba tartozó madárinfluenzának a területén való legutóbbi előfordulásait követően Olaszország, az Egyesült Királyság és Luxemburg által a 2005/94/EK irányelv alapján hozott intézkedéseket, és meggyőződött arról, hogy a szóban forgó tagállamok illetékes hatóságai által létrehozott védő- és megfigyelési körzetek határai elegendő távolságra vannak azoktól a gazdaságoktól, amelyekben a H5 altípusba tartozó, magas patogenitású madárinfluenza kitörését megállapították.
            
         
               (6)
            
            
               Az Unión belüli kereskedelem szükségtelen megzavarásának megelőzése, valamint a harmadik országok által felállított indokolatlan kereskedelmi akadályok elkerülése érdekében Olaszországgal, az Egyesült Királysággal és Luxemburggal együttműködve mihamarabb meg kell határozni uniós szinten a szóban forgó tagállamokban a 2005/94/EK irányelvnek megfelelően újonnan létrehozott védő- és megfigyelési körzeteket. Az (EU) 2017/247 végrehajtási határozat mellékletében felsorolt, Olaszország és az Egyesült Királyság területén fekvő körzetek jelenlegi jegyzékét ennek megfelelően módosítani kell, továbbá Luxemburg tekintetében új területeket kell felvenni az említett mellékletbe.
            
         
               (7)
            
            
               Ennek megfelelően az uniós szintű regionalizáció aktualizálásának érdekében az (EU) 2017/247 végrehajtási határozat mellékletét indokolt úgy módosítani, hogy az tartalmazza a 2005/94/EK irányelvnek megfelelően újonnan kialakított védő- és megfigyelési körzeteket és az azokban alkalmazandó korlátozások időbeli hatályát.
            
         
               (8)
            
            
               Az (EU) 2017/247 végrehajtási határozat alkalmazási időszaka 2017. június 30-ig tart. Az Olaszország, az Egyesült Királyság és Luxemburg által észlelt legújabb előfordulások miatt a szóban forgó végrehajtási határozat mellékletében rájuk vonatkozóan felsorolandó új területeken végrehajtandó intézkedések az említett időpontot követően is hatályosak maradnak. Ezért a szóban forgó három tagállam által alkalmazandó intézkedések figyelembevétele érdekében és a magas patogenitású madárinfluenza Unión belüli további előfordulásaira felkészülve az (EU) 2017/247 végrehajtási határozat alkalmazási időszakát indokolt 2017. december 31-ig meghosszabbítani.
            
         
               (9)
            
            
               Az (EU) 2017/247 végrehajtási határozatot ezért ennek megfelelően módosítani kell.
            
         
               (10)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Az (EU) 2017/247 végrehajtási határozat a következőképpen módosul:
   
               1.
            
            
               Az 5. cikkben a „2017. június 30-ig” időpont helyébe a „2017. december 31-ig” szöveg lép.
            
         
               2.
            
            
               A melléklet e határozat mellékletével összhangban módosul.
            
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2017. június 8-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 395., 1989.12.30., 13. o.
   
   
      (2)  HL L 224., 1990.8.18., 29. o.
   
   
      (3)  A Bizottság (EU) 2017/247 végrehajtási határozata (2017. február 9.) egyes tagállamokban a magas patogenitású madárinfluenza kitörésével kapcsolatos védintézkedésekről (HL L 36., 2017.2.11., 62. o.).
   
      (4)  A Tanács 2005/94/EK irányelve (2005. december 20.) a madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről (HL L 10., 2006.1.14., 16. o.).
   
      (5)  A Bizottság (EU) 2017/417 végrehajtási határozata (2017. március 7.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról (HL L 63., 2017.3.9., 177. o.).
   
      (6)  A Bizottság (EU) 2017/554 végrehajtási határozata (2017. március 23.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról (HL L 79., 2017.3.24., 15. o.).
   
      (7)  A Bizottság (EU) 2017/696 végrehajtási határozata (2017. április 11.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat módosításáról (HL L 101., 2017.4.13., 80. o.).
   
      (8)  A Bizottság (EU) 2017/780 végrehajtási határozata (2017. május 3.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról (HL L 116., 2017.5.5., 30. o.).
   
      (9)  A Bizottság (EU) 2017/819 végrehajtási határozata (2017. május 12.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról (HL L 122., 2017.5.13., 76. o.).
   
      MELLÉKLET
      Az (EU) 2017/247 végrehajtási határozat melléklete a következőképpen módosul:
      
                  1.
               
               
                  Az A. rész a következőképpen módosul:
                  
                              a)
                           
                           
                              az Olaszországra vonatkozó bejegyzés helyébe a következő szöveg lép:
                              
                                 „Tagállam: Olaszország
                              
                              
                                          A következőket magában foglaló terület:
                                       
                                       
                                          Az alkalmazási időszak vége a 2005/94/EK irányelv 29. cikke (1) bekezdésének megfelelően
                                       
                                    
                                          
                                                      —
                                                   
                                                   
                                                      Comune di CERESARA: a Sud Est di SP7 e a Nord-Est di SP6
                                                   
                                                
                                                      —
                                                   
                                                   
                                                      Comune di GOITO: a ovest di SP19, a sud-ovest di Strada le Fabbriche, ad ovest di Strada Lorenzina-Costa, a nord-ovest di Strada Torre, a ovest della SP 236; a Est di SP7; a Nord Est di SP6.
                                                   
                                                
                                       
                                          2017.6.24.”
                                       
                                    
                        
                              b)
                           
                           
                              a melléklet az Olaszországra és a Magyarországra vonatkozó bejegyzések között kiegészül a Luxemburgra vonatkozó következő bejegyzéssel:
                              
                                 „Tagállam: Luxemburg
                              
                              
                                          A következőket magában foglaló terület:
                                       
                                       
                                          Az alkalmazási időszak vége a 2005/94/EK irányelv 29. cikke (1) bekezdésének megfelelően
                                       
                                    
                                          Sandweiler;Schuttrange;Munsbach;Schrassig;Uebersyren;Mullendorf;Steinsel;Hollenfels;Ansembourg;Marienthal;Bour;Trintingerthal;Welscheid;Kehmen;Scheidel;Oetrange;Moutfort;Medingen;Contern;Muehlbach;Burden;Warken;Ettelbruck;Grentzingen;Niederfeulen;Oberfeulen;Schoos;Angelsberg;Kehlen;Nospelt;Dondelange;Keispelt;Meispelt;Kopstal;Lenningen;Lintgen;Gosseldange;Prettingen;Lorentzweiler;Hunsdorf;Beringen;Rollingen;Reckange-Mersch;Mersch;Schoenfels;Mertzig;Senningen
                                       
                                       
                                          2017.6.28.”
                                       
                                    
                        
                              c)
                           
                           
                              az Egyesült Királyságra vonatkozó bejegyzés helyébe a következő szöveg lép:
                              
                                 „Tagállam: Egyesült Királyság
                              
                              
                                          A következőket magában foglaló terület:
                                       
                                       
                                          Az alkalmazási időszak vége a 2005/94/EK irányelv 29. cikke (1) bekezdésének megfelelően
                                       
                                    
                                          The area of the parts of the country of Norfolk (ADNS code 00154) contained within a circle with a radius of three kilometres and centred on WGS84 dec. coordinates N52.3722 and E1.1643.
                                       
                                       
                                          2017.6.26.”
                                       
                                    
                        
            
                  2.
               
               
                  A B. rész a következőképpen módosul:
                  
                              a)
                           
                           
                              az Olaszországra vonatkozó bejegyzés helyébe a következő szöveg lép:
                              
                                 „Tagállam: Olaszország
                              
                              
                                          A következőket magában foglaló terület:
                                       
                                       
                                          Az alkalmazási időszak vége a 2005/94/EK irányelv 31. cikkének megfelelően
                                       
                                    
                                          
                                                      —
                                                   
                                                   
                                                      Comune di CASTEL GOFFREDO: a est di strada Brughiere
                                                   
                                                
                                                      —
                                                   
                                                   
                                                      Comune di CASTELLUCCHIO: A nord di SP 10
                                                   
                                                
                                                      —
                                                   
                                                   
                                                      Comune di CAVRIANA: a sud di SP13 e SP15, a sud di Via Monte Pagano
                                                   
                                                
                                                      —
                                                   
                                                   
                                                      Comune di CERESARA: a Nord Ovest di SP7 e ad sud-ovest di SP6;
                                                   
                                                
                                                      —
                                                   
                                                   
                                                      Comune di GAZOLDO DEGLI IPPOLITI
                                                   
                                                
                                                      —
                                                   
                                                   
                                                      Comune di GIUDIZZOLO
                                                   
                                                
                                                      —
                                                   
                                                   
                                                      Comune di GOITO: a Ovest di SP7; a Sud Ovest di SP6; a est di SP19, a nord-est di Strada le Fabbriche, ad est di Strada Lorenzina-Costa, a sud-est di Strada Torre, a est della SP 236
                                                   
                                                
                                                      —
                                                   
                                                   
                                                      Comune di MARMIROLO
                                                   
                                                
                                                      —
                                                   
                                                   
                                                      Comune di MEDOLE: a sud di SP8
                                                   
                                                
                                                      —
                                                   
                                                   
                                                      Comune di PIUBEGA
                                                   
                                                
                                                      —
                                                   
                                                   
                                                      Comune di PORTO MANTOVANO
                                                   
                                                
                                                      —
                                                   
                                                   
                                                      Comune di RODIGO
                                                   
                                                
                                                      —
                                                   
                                                   
                                                      Comune di ROVERBELLA: a Ovest Via Monfalcone, di via M. Sabotino, Strada Bassa Belvedere, di via Vittorio Veneto, Strada Fienili, SR62
                                                   
                                                
                                                      —
                                                   
                                                   
                                                      Comune di VALEGGIO SUL MINCIO: a sud di località Cornesel, a sud di località Pittarnella, ad ovest di località Turchetti
                                                   
                                                
                                                      —
                                                   
                                                   
                                                      Comune di VOLTA MANTOVANA
                                                   
                                                
                                       
                                          2017.7.3.
                                       
                                    
                                          
                                                      —
                                                   
                                                   
                                                      Comune di CERESARA: a Sud Est di SP7 e a Nord-Est di SP6
                                                   
                                                
                                                      —
                                                   
                                                   
                                                      Comune di GOITO: a ovest di SP19, a sud-ovest di Strada le Fabbriche, ad ovest di Strada Lorenzina-Costa, a nord-ovest di Strada Torre, a ovest della SP 236; a Est di SP7; a Nord Est di SP6.
                                                   
                                                
                                       
                                          2017.6.25. – 2017.7.3.”
                                       
                                    
                        
                              b)
                           
                           
                              a melléklet az Olaszországra és a Magyarországra vonatkozó bejegyzések között kiegészül a Luxemburgra vonatkozó következő bejegyzéssel:
                              
                                 „Tagállam: Luxemburg
                              
                              
                                          A következőket magában foglaló terület:
                                       
                                       
                                          Az alkalmazási időszak vége a 2005/94/EK irányelv 31. cikkének megfelelően
                                       
                                    
                                          Das Hoheitsgebiet von Luxemburg mit der Ausnahme von:
                                          Sandweiler; Schuttrange; Munsbach; Schrassig; Uebersyren; Mullendorf; Steinsel; Hollenfels; Ansembourg; Marienthal; Bour; Trintingerthal; Welscheid; Kehmen; Scheidel; Oetrange;Moutfort;Medingen;Contern;Muehlbach; Burden; Warken; Ettelbruck; Grentzingen; Niederfeulen; Oberfeulen; Schoos; Angelsberg; Kehlen; Nospelt; Dondelange; Keispelt; Meispelt; Kopstal; Lenningen; Lintgen; Gosseldange; Prettingen; Lorentzweiler; Hunsdorf; Beringen;Rollingen;Reckange-Mersch; Mersch; choenfels; Mertzig; Senningen
                                       
                                       
                                          2017.7.5.
                                       
                                    
                                          Sandweiler; Schuttrange; Munsbach; Schrassig; Uebersyren; Mullendorf; Steinsel; Hollenfels; Ansembourg; Marienthal; Bour; Trintingerthal; Welscheid;Kehmen; Scheidel; Oetrange; Moutfort; Medingen; Contern; Muehlbach; Burden; Warken; Ettelbruck; Grentzingen; Niederfeulen; Oberfeulen; Schoos; Angelsberg; Kehlen; Nospelt; Dondelange; Keispelt; Meispelt; Kopstal; Lenningen; Lintgen;Gosseldange; Prettingen; Lorentzweiler; Hunsdorf; Beringen; Rollingen; Reckange-Mersch; Mersch; Schoenfels; Mertzig; Senningen
                                       
                                       
                                          2017.6.29. – 2017.7.5.”
                                       
                                    
                        
                              c)
                           
                           
                              az Egyesült Királyságra vonatkozó bejegyzés helyébe a következő szöveg lép:
                              
                                 „Tagállam: Egyesült Királyság
                              
                              
                                          A következőket magában foglaló terület:
                                       
                                       
                                          Az alkalmazási időszak vége a 2005/94/EK irányelv 31. cikkének megfelelően
                                       
                                    
                                          The area of the parts of Norfolk County (ADNS code 00154) contained within a circle with a radius of ten kilometres and extending beyond the protection zone in part A, centred on WGS84 dec. coordinates N52.3722 and E1.1643.
                                       
                                       
                                          2017.6.26.
                                       
                                    
                                          The area of the parts of Norfolk County (ADNS code 00154) contained within a circle with a radius of three kilometres and centred on WGS84 dec. coordinates N52.3722 and E1.1643.
                                       
                                       
                                          2017.6.27. – 2017.7.5.”